ગુનાખોરી ક્ષેત્રે હરણફાળ ભરતા રાજકોટ શહેરમાં ક્રાઈમરેટ દિવસે ને દિવસે ઊંચો જઈ રહ્યો છે પોલીસે પણ ન વિચાર્યા હોય તેવા ગુનાઓને ગુનેગારો અંજામ આપી રહ્યા છે ત્યારે ચાર દિવસ પૂર્વે આજી ડેમ વિસ્તારમાં થયેલ અનડિટેક્ટ મર્ડરનો ભેદ ક્રાઇમ બ્રાન્ચે ઉકેલી નાખ્યો છે વધુ એક વખત અઢી અક્ષરના પ્રેમ પાછળ અંધ બનેલા પ્રેમીએ પતિના ત્રાસનો ભોગ બનતી પ્રેમિકાને શાંતિનું જીવન આપવા માટે પ્રેમિકાના કહેવાથી અવાવરું જગ્યાએ લઇ જય ગળેટુંપો આપી મોતને ઘાટ ઉતારી દીધો હતો શરૂઆતથી જ શંકાના દાયરામાં રહેલી પત્ની ટેક્નિકલ સેલની મદદથી પૂછતાછમાં ભાંગી પડી હતી અને અંતે ક્રાઇમ બ્રાન્ચે પ્રેમી પંખીડાને દબોચી લઇ ગુનાનો ભેદ ઉકેલી નાખ્યો છે પતિને માર ત્યારે ફોન ચાલુ રાખજે મારે તેની ચીસો સાંભળવી છે તેવું કહેતા પ્રેમીએ ફોન પણ ચાલુ રાખી ચીસો સંભળાવી હતી પોલીસે બાઈક અને ફોન બંને કબ્જે લીધા છે.